آلتمیشآلتینجى درس
عوضلیکلر (8)
سوال عوضلیکلری
بو عوضلیکلردن کیم؟ نه؟ هارا؟ هاچان؟ نه واخت؟... منسوبیت شکیلچیلرى ده قبول ائدر: کیمیم وار کى؟ نهیین واردیر؟ هاراسى واردیر؟ هاچانیمیز یاخشى اولوبدور کى؟ نه واختیندیر کى؟
"نئچه؟" سؤزۆ جمع علامتى قبول ائتمز، حال و منسوبیت علامتلرى آلیب، خبر اولار: نئچهنین؟ نئچهیه؟ نئچهنى؟ نئچهده؟ نئچهدن؟ نئچهدیر؟
"نئجه؟" سؤزۆ جمع علامتى گؤتۆرمز، منسوبیت شکیلچیلریندن یالنیز اۆچۆنجۆ شخص تکى قبول ائدر: بو ایشین نئجهسى یوخدور کى!. خبر علامتى قبول ائدر: نئجهدیر؟
بو عوضلیک نادیر حاللاردا حال شکیلچیلرینى آلار: نئجهدن خبر آلما. نئجهنى سوروشما؟ نئجهدن خبرین وار؟
"هانسى؟" عوضلیگى منسوبیت علامتلریندن یالنیز جمعلرى قبول ائدر: هانسیمیز؟ هانسینیز؟ هانسیلارى؟
"هاردا= هارادا؟" سوال عوضلیگى، نه جمعلهنر، نه حاللانار، نه ده منسوبیت شکیلچیلرینى قبول ائدر، آنجاق او خبر شکیلچیلرینى آلا بیلر: اونلار هاردادیرلار؟ بابکلر، ستارخانلار هاردادیرلار؟
سوال عوضلیکلریله باغلى میثاللارا باخساز، سوال عوضلیگى سسلى ایله قورتارسا و قوشولان شکیلچى سسلى ایله باشلانسا، ایکى سسلیسینى بیرى-بیریندن آییرماق اۆچۆن، اونلارین آراسینا یا "ن"، یا "ى"، یا دا "س" حرفى آرتیریلار: هانسینا، نئچهیه؟ هارایا؟ نئچهسى؟
azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab